
Gamintojy ir Importuotojy Asociacija

Pranešimas – švietimo įstaigai
Kviečiame Jūsų švietimo įstaigą prisijungti prie unikalaus rūšiavimą skatinančio projekto „Mes rūšiuojam“!
Projekto tikslas – skatinti ir mokyti visuomenę, o ypač švietimo įstaigų auklėtinius – moksleivius, studentus, darželinukus rūšiuoti ir rinkti atskirai elektros ir elektroninės įrangos, nešiojamų baterijų ir akumuliatorių atliekas, jų nešalinti su kitomis atliekomis, mažinti aplinkos taršą, šviesti ir informuoti visuomenę atliekų tvarkymo klausimais. Siekti, kad buitinės technikos ir elektronikos bei baterijų atliekas žmonės galėtų priduoti kiek įmanoma patogiau, arčiau namų. Taip pat, bendradarbiaujant su projekto partneriais, formuoti tinkamus pakuočių atliekų rūšiavimo įgūdžius.

Kodėl verta dalyvauti projekte „Mes rūšiuojam“?

1. Projekto dalyviams, teisingai išsprendusiems kryžiažodžius, atiteks net 100 krepšinio kamuolių su Lietuvos vyrų krepšinio rinktinės žaidėjų parašais. Kryžiažodžiai pateikti leidiniuose „Mes rūšiuojam“. Elektroninę leidinio versiją rasite projekto internetinėje svetainėje www.mesrusiuojam.lt. 

2. Už išrūšiuotas ir priduotas atliekas gausite taškus, kuriuos iškeisite į įvairias prekes ar paslaugas (kino bilietus, ekskursijas, keliones, karines pramogas gamtoje, sporto prekes ir t.t.). Didesnius kiekius atliekų surinkusioms švietimo įstaigoms skiriami papildomi taškai! 

3. Prizai švietimo įstaigų darbuotojams – aktyviai rūšiuodami atliekas galėsite laimėti papildomus vertingus prizus (baldai, kelionės švietimo įstaigų personalui ir kt.).

4. Projekto dalyviai dėl papildomų prizų rungsis ne tik tarp visų dalyvių, bet ir tarp savo savivaldybėje esančių švietimo įstaigų.

Plačiau apie projektą, prizus skaitykite projekto nuostatuose www.mesrusiuojam.lt/nuostatai/
Švietimo įstaigas, norinčias dalyvauti projekte, kviečiame registruotis internetinėje svetainėje  www.mesrusiuojam.lt/prisijunk-ir-tu/, tel. 8 (5) 206 0901, mob. tel. 8 684 03849 arba elektroniniu paštu info@mesrusiuojam.lt.

Visą informaciją apie projektą rasite www.mesrusiuojam.lt
Naujienas, įvairius žaidimus bei konkursus rasite prisijungę prie mūsų Facebook tinklapyje.

Prisijunk ir tu!




